Լև Լագորիո

**Լև Լագորիո** (, ), ռուս ամենահայտնի ծովանկարիչներից մեկը։ Սանկտ Պետերբուրգի գեղարվեստի ակադեմիայի շրջանավարտ։ Այվազովսկու առաջին աշակերտը, նրա ենթավարպետը, կարող է պատկանել կիմերական գեղանկարչության դպրոցին։

## Կենսագրություն
[thumb|left|180px|[Կոզմա Պրուտկովի հորինված «դիմանկարը», որը ստեղծել է Լև Միխայլովիչ Ժեմչուժնիկովը, Ալեքսանդր Եգորովիչ Բեյդեմանը և Լև Ֆելիքսովիչ Լագորիոն]]
Լև Ֆելիքսովիչը ծնվել է Թեոդոսիայում՝ առևտրական, վաճառական, մասոն Ֆելիքս Լագորիոյի ընտանիքում (1781-1857), երկու Սիցիլիաների թագավորության փոխհյուպատոս, ծագումով արիստոկրատական ջենովացի ընտանիքից։

Ավարտել է Թեոդոսիայի գիմնազիան։

1839-1840 թվականներին սովորել է Ի.Կ. Այվազովսկու Թեոդոսիայի արհեստանոցում։

1842 թվականին Տավրիայի նահանգապետ Ա. Ի. Կազնաչևի աջակցությամբ ընդունվել է Սանկտ Պետերբուրգի գեղարվեստի ակադեմիա, որտեղ սովորել է դուքս Մաքսիմիլիան Լեյխտենբերգսկու միջոցներով։ Նրա ուսուցիչներն էին Ա. Ի. Զաուերվեյդը և Մ.Ն. Վորոբյովըը, ապա՝ Բ.Պ. Վիլեվալդեն։

1845 թվականի ամռանը նավարկություն է կատարել «Սպառնացող» ռազմական շոգենավ-ֆրեգատում, 1846 թվականին սեփական նավով լողացել է Ֆիննական ծոցի ափերի երկայնքով։ 1847 թվականին արժանացել է փոքր արծաթե մեդալի «Ֆինլանդական տեսքի» համար 1848 թվականին՝ մեծ արծաթե մեդալ բնության հետ էտյուդի համար։ Ընդունելությունից երեք տարի անց «Տեսարան Վիբորգի շրջակայքում» աշխատանքի համար արժանացել է 2-րդ աստիճանի ոսկե մեդալի։ 1850 թվականին «Լախթայի տեսարանը՝ Պետերբուրգի հարևանությամբ» աշխատանքի համար ստացել է 14-րդ դասի լավագույն նկարչի կոչում և առաջին աստիճանի ոսկե մեդալ։ Ուսանողական տարիներին նա մասնակցել է Կոզմա Պրուտկովի «դիմանկարի» ստեղծմանը։ 1851 թվականին նա պետության հաշվին ուղարկվել է Կովկաս։

1852 թվականին, ակադեմիան ավարտելուց հետո, ընդունելով ռուսական հպատակություն, մեկնել է կենսաթոշակային ուղևորություն դեպի Եվրոպա, որտեղ մնացել է ութ տարի։ 1853 թվականի ընթացքում ապրել է Փարիզում, որտեղ զբաղվել է Լուվրում և Լյուքսեմբուրգի պալատում ֆրանսիացի վարպետների գեղանկարչության ուսումնասիրությամբ։ 1854 թվականին տեղափոխվել է Հռոմ։ 1857 թվականին՝ կենսաթոշակի ավարտից հետո, նա թույլտվություն է ստացել երկարաձգել իր արտասահմանում գտնվելու ժամկետը սեփական միջոցներով՝ երկու տարի ժամկետով։

1860 թվականին Ռուսաստան վերադառնալուց հետո պրոֆեսորի կոչում է ստացել «Աննիբալի շատրվանը Ռոկկա դի Պապայում», «Կապո դի Մոնտեն Սորենտոյում» և «Պոնտական ճահիճները» կտավների համար։

մինի|Լև Լագորիո։ 1861 թվական
1861 թվականին կրկին այցելել է Կովկաս, որից հետո Ալեքսանդր 2-րդ կայերն է ներկայացրել Կովկասյան տեսարանների երեք նկար՝ «Դարիալի կիրճ», «Էլբրուս» և «Գութ սար», որոնց համար արժանացել է Սուրբ Աննայի 3-րդ աստիճանի շքանշանի։

1863 թվականին նա դարձյալ մեկնել է Կովկաս՝ մեծ դուքս Միխայիլ Նիկոլաևիչի ծննդավայր, որտեղ հնարավորություն է ունեցել մասնակցելու «լեռնեցիների դեմ գործերին», որի համար նա պարգևատրվել է իր մոտ եղած շքանշանների սրերով։ 1864 թվականին նա վերադարձել է Կովկասից և վերջնականապես հաստատվել Սանկտ Պետերբուրգում, ամառային ամիսները անցկացրել է Սուդակում, որտեղ ուներ արհեստանոց, նաև ամեն տարի ուղևորություններ է կատարել դեպի արտասահման և շրջագայություններ՝ Ռուսաստանում։

1885 թվականին ստացել է ռուս-թուրքական պատերազմի մասին պատմող մի շարք նկարների պատվեր, այցելել է ասիական և եվրոպական ռազմական գործողությունների թատրոններ։

1900-ին Լև Լագորիոն ընտրվել է արվեստի ակադեմիայի պատվավոր անդամ։

Թաղված է Սանկտ Պետերբուրգում՝ Նովոդևիչյե գերեզմանատանը։

## Ընտանիք
Նա ամուսնացած էր Ելենա Անտոնովնա Լյուբնի-Հերցիկի հետ։ Դուստրը՝ Օլգան, ավարտել է կոնսերվատորիան, երգել է Մարիինյան թատրոնում։

Եղբայրը՝ Կարլ Ֆելիքսովիչ Լագորիոն եղել է գեներալ-մայոր, մահացել է Վարշավայում 1901 թվականի մայիսի 11-ին։

Զարմիկը՝ Ալեքսանդր Եվգենևիչ Լագորիոն, հայտնի ռուս քարաբան է, բյուրեղագետ և հանքանյութաբան, նրա երկու դուստրերը դարձել են նկարիչներ․ Ադելաիդ Ալեքսանդրովնան (1886-1976) մանրանկարչուհի է, իսկ Մարիա Ալեքսանդրովնա Իսցելենովան (Լագորյո) (1893-1979)՝ նկարիչ և վերականգնող է։

## Հիշողություն
Թեոդոսիայի երկրաբանական թանգարանը կրում է «Լագորիոյի տուն» անվանումը։

## Պատկերասրահ

Պատկեր:Lagorio Ice.jpg|«Սառույցի տեղափոխում»։ Ձմեռային տեսարան Սանկտ Պետերբուրգի Վասիլևսկի կղզում գտնվող նախկին գինու քաղաքից), 1849: Վ. Պ. Սուկաչևի Իրկուտսկի շրջանային արվեստի թանգարան, Ռուսաստան
Պատկեր:Lagorio Lev Vid na Lakhtu v okrestnostyakh Peterburga.jpg|«Տեսարան Լախտայից Պետերբուրգի շրջակայքում», 1850: Դոնեցկի շրջանային արվեստի թանգարան, Ուկրաինա
Պատկեր:View of the Neva River and Peter & Paul Embankment....jpg|«Նևայի և Պետրոպավլովսկի ծովափի տեսքը Պետրոս I-ի տնակի հետ», 1859: Ռուսաստանի պետական թանգարան, Սանկտ Պետերբուրգ, Ռուսաստան
Պատկեր:Lev Lagorio Severny peysazh.JPG|«Հյուսիսային բնապատկեր», 1872.  Ի. Պ. Պոժալոստինի անվան Ռյազանի պետական շրջանային արվեստի թանգարան., Ռուսաստան
Պատկեր:InTheCacasusMountains.jpg|«Կովկասի լեռներում», 1879: Խարկովի գեղարվեստի թանգարան, Ուկրաինա
Պատկեր:Batum.jpg|«Բաթում», 1881. Օրենբուրգի կերպարվեստի շրջանային թանգարան, Ռուսաստան
Պատկեր:Lagorio Lev Imperatorskaya yakhta Derzhava.jpg|«Կայսերական զբոսանավ «Դերժավա»», 1886: Մասնավոր հավաքածու
Պատկեր:Скалы Дива и Монах.jpg|«Դիվայի և Մոնախի ժայռերը», 1890: Վլադիմիր-Սյուզդալի պատմաճարտարապետական և գեղարվեստական արգելոց-թանգարան:
Պատկեր:DefenceOfBayazet.jpg|«1877 թվականի հունիսի 8-ին Բայազետ ամրոցի հարձակման հետ մղումը», 1891: Հրետանու, ինժեներական զորքերի և կապի ռազմապատմական թանգարան, Սանկտ Պետերբուրգ, Ռուսաստան
Պատկեր:Lagorio Lev. Krimskiy peysazh.jpg|«Ղրիմի բնապատկեր», 1891: Աստրախանի Պ. Մ. Դոգադինի անվան պատկերասրահ, Ռուսաստան
Պատկեր:Lev Lagorio Dacha.JPG|«Ամառանոց», 1892. Լուգանսկի տարածաշրջանային արվեստի թանգարան, Ուկրաինա
Պատկեր:Lagorio, Lev Feliksovich. Kavkaz Landscape. Oil on canvas, 53x 76 cm. 1893.jpg|«Կովկասյան կիրճ», 1893: Տրետյակովյան պատկերասրահ, Մոսկվա, Ռուսաստան
Պատկեր:Lev Lagorio Khutor na ostrove.JPG|«Ագարակ կղզու վրա», 1895:Մասնավոր հավաքածու
Պատկեր:Парусник в море.jpg|«Առագաստանավը ծովում», 1898: Սոչիի գեղարվեստի թանգարան, Ռուսաստան
Պատկեր:1897 Lev F. Lagorio Seestueck anagoria.JPG|«Ծովանկար», 1897: Եկատերինբուրգի կերպարվեստի թանգարան, Ռուսաստան
Պատկեր:Neva lagorio.jpg|«Լուսնային գիշեր Նևայի վրա», 1898: Պրիմորսկի երկրամասի պատկերասրահ, Վլադիվոստոկ, Ռուսաստան
Պատկեր:Люгер «Нева».jpg|«Լյուգեր Նևա: 1831-1860 թթ.», 1982: Կենտրոնական ռազմածովային թանգարան, Սանկտ Պետերբուրգ, Ռուսաստան:


## Ծանոթագրություններ

## Գրականություն
* 

## Արտաքին հղումներ
* Биография на сайте «Русская живопись»

Կատեգորիա:1827 ծնունդներ
Կատեգորիա:19-րդ դարի ռուս նկարիչներ
Կատեգորիա:1905 մահեր
Կատեգորիա:20-րդ դարի նկարիչներ
Կատեգորիա:20-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Դեկտեմբերի 22 մահեր
Կատեգորիա:Հունիսի 28 ծնունդներ
Կատեգորիա:Սանկտ Պետերբուրգ քաղաքում մահացածներ
Կատեգորիա:Ռուսական կայսրության նկարիչներ
Կատեգորիա:Ռուս բնանկարիչներ
Կատեգորիա:Ծովանկարիչներ